VikipediyA 


Tibet tili 


Vikipediya, ochiq ensiklopediya 

Tibet tili — xitoytibet tillari oilasidagi tibetbirma tarmog' iga mansub tillardan. Lama ibodatxonasi 
(dini)ning tili hisoblangan yozma adabiy Tibet tili asosan Xitoyning Sinxay va Ichki Mongoliya 
hududlarida, Mongoliya Respublikasida, qisman RFning Buryatiya va Tuva respublikalarida tarqalgan. 
Unda so' zlashuvchilar 5 mln. kishiga yaqin. Yozma Tibet tili va lxasa lahjasi butun Tibet hududida 
qabilalararo aloqa hamda ish yuritish tillari hisoblanadi. O' rta asrdagi Tibet tili bilan hozirgi Tibet tili 
o' rtasida so' z yasalishi va morfologiya sohasida birmuncha farqlar bor. Adabiy tilning paydo bo' lishi 
yozuvning paydo bo' lishi (eng qad. yozma yodgorlik 7-asrga mansub) va Tibetga buddaviylikning kirib 
kelishi bilan bog'liq. Adabiy til sanskritdan muqaddas diniy kitoblarni tarjima qilish jarayonida (8-asr) 
shakllanib, keyinroq boy tarixiy, diniy, badiiy adabiyot yaratilishi bilan rivojlanib borgan. Tibet tili fonetik 
jihatdan o' zaro farqlanuvchi bir necha lahjaga ega. Tovush tizimida 16 unli va 36 undosh fonema mavjud. 
So ' zlar o' zaklarning qo' shilishi va takrorlanishi orqali hosil qilinadi. So' zlar va iboralar o' rtasidagi 
grammatik munosabat yuklamalar, yordamchi so' zlar va gapdagi so' z tartibi bilan ifodalanadi. Hozirgi 
adabiy Tibet tili qad. davrlardan boshlab an' anaviy imloni saqlab qolgan, grammatika ham aytarli 
o' zgarmagan, o' zgarish va yangiliklar, asosan, leksikada sodir bo' lgan. Tibet yozuvi qad. hind yozuvi 
brahmidan kelib chiqqan (5-asr). 



Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 


Jahon tillaridan biri haqidagi ushbu maqola chaladir. Siz uni boyitib, (https://uz.wikipedia.org/ 
w/index.php?title=Tibet_tili&action=edit) Vikipediyaga yordam berishingiz mumkin. 

